Den italienske konsesjon i Tianjin

Den italienske konsesjon i Tianjin var et konsesjonsområde i byen Tianjin i Kina som bestod fra 1902 til 1943.

Qing-Kina avstod området til Italia den 7. september 1901, og den 7. juni 1902 tok italienerne det i besittelse. Det ble administrert av en italiensk konsul. Området hadde i 1935 en befolkning på 6.261, hvorav 536 var utlendinger.

Selv om området hadde en italiensk garnison med rundt 600 soldater i 1943, ble konsesjonen den 10. september 1943 overlatt av Mussolinis italienske sosiale republikk (Salò-republikken) til den japanskstøttede kinesiske nasjonale regjering (som verken var anerkjent av kongedømmet Italia eller av Republikken Kina).

Den 10. februar 1947 avstod Italia området formelt til Republikken Kina.

Italienske
Italienske
Italienske
Tianjin
Tianjin
Tianjin
Tianjins historie